OpenLLM-France/wikimedia huggingface dataset:
# Abisko Parke Nazionala

Abisko Parke Nazionala Suedia iparraldean, Norrbottengo konderrian kokatuta dagoen parke nazional bat da, izen bereko Abisko herritik hurbil.
Geografikoko Suediako Laponia probintzian kokatua dago, Norvegiako muga ondoan, eta Kiruna udalerriaren barnean dago, Suediako iparralderenekoena eta handiena dena. Torneträsk lakuan hasten da, herrialdeko lakurik handienetako bat dena, honen ondoan Abisko izeneko herrixka txikia dagoelarik, eta 15 kilometro hegomendebalderantz hedatzen da. Zirkulu Polar Artikotik 200 kilometro iparraldera dago eta bere hedadura 77 kilometro karratukoa da.
Parkea 1909an fundatu zen, Suedian naturaren kontserbaziorako lehen legeak aldarrikatu ziren urtean. Abisko Parke Nazionalaren jatorrizko asmoa "ezaugarri eskandinaviarreko gune bat bere jatorrizko egoeran eta zientzia ikerketarako laguntza bezala mantentzea" zen. Ondoren, parkea atrakzio turistiko garrantzitsu bat izatera pasa da.
Kungsleden izeneko bidezidorra, eskandinaviar mendilerroa zeharkatzen duena, Abisko herrixkan hasi (edo amaitzen) da eta parke nazionalean zehar jarraitzen du.

## Fauna

Txori espezie gutxi batzuk daude parkean.
Lepahoria, erbinude zuria, urtxintxa eta leminga bezalako ugaztun txikiak eta antzekoak toki honetako faunako espezie arruntak dira. Animalia handien artean altzea oso arrunta da, animalia honen arrastoak eta gorotzak erraz aurki daitezke. Aldiz jatunak, azeri zuriak, katamotzak eta hartzak soilik noiz behinka ikus daitezke.

## Kanpo estekak

* (Ingelesez)(Suedieraz)(Japonieraz)Abisko, Webgune ofiziala
* Datuak: Q953092
* Multimedia: Abisko National Park / Q953092
# Abitibi-Ouest

Abitibi-Ouest Quebeceko konderriko eskualde-udalerria da, Kanadan. Abitibi-Témiscamingue administrazio-eskualdean dago eta hiriburua La Sarre da.

## Kanpo estekak

* Datuak: Q321503
* Multimedia: Abitibi-Ouest Regional County Municipality / Q321503
# Abisko

Abisko, Ipar samieraz Ábeskovvu, Laponiako Sápmi eskualdean dagoen udalerri bat da, Suediako iparraldean, eta zirkulu artikotik 250 kilometro ingurura, Abisko Parke Nazionaletik hurbil. 2005ean 85 biztanle zituen.
Kungsleden ibilbide luzearen iparraldeko abiapuntu-helmuga ere bada.

## Ikus gainera

* Abisko Parke Nazionala
* Kungsleden
* Datuak: Q321471
* Multimedia: Abisko / Q321471
# Adolf Dygasiński

Adolf Dygasiński (Niegosławice, 1839ko martxoaren 7a-Grodzisk Mazowiecki, 1902ko ekainaren 3a) poloniar eleberrigilea izan zen. Liburuzaina, naturalista eta pedagogoa izan zen. Animalien mundua deskribatu zuen, batez ere. Bere lan nagusia, Gody życia, 1901. urtean eman zen argitara.

## Lanak

* Wilk, psy i ludzie (1883)
* Ogólne zasady pedagogiki dotyczące wykształcenia umysłu, uczuć, moralności i religijności (1883)
* Na pańskim dworze (1884)
* Głód i miłość (1885)
* Na warszawskim bruku (1886)
* Nowe tajemnice Warszawy (1887)
* Właściciele (1888)
* Beldonek (1888)
* Jak się uczyć i jak uczyć innych (1889)
* Pan Jędrzej Piszczalski (1890)
* Na złamanie karku (1893)
* Gorzałka (1894)
* Żywot Beldonka (1898)
* As (1896)
* Zając (1900)
* Listy z Brazylii (1900)
* Margiela i Margielka (1901)
* Gody życia (1902)

## Erreferentziak

* ↑ Lur entziklopedietatik hartua.
* Datuak: Q2376615
* Multimedia: Adolf Dygasiński / Q2376615
# Adolf Erbslöh

Adolf Erbslöh (New York, 1881eko maiatzaren 27a-Irschenhausen, 1947ko maiatzaren 2a) alemaniar margolaria izan zen. Marianne von Werefkin eta Alexei Jawlenskyrekin batera, Municheko Artisten Elkarte Berria (NKVM) sortu zuen, Der Blaue Reiteren ondorengoa izango zena.

## Biografia

Erbslöh Barmen-eko merkatari familia batetik zetorren. Bere aitona Julius & August Erbslöh enpresaren sortzailekidea zen Barmenen, eta bere aita Dieckerhoff, Raffloer & Co. esportazio-enpresako jabekidea zen. Aita hamabost urte egon zen New Yorken bere lanagatik, 1887an bere familiarekin Barmenera itzuli zen arte.
Erbslöh-ek Barmen High School-en ikasi zuen. Orduan hasi zen marrazten «buruak igeltsuzko eskulturetatik», landareak «naturatik» edo «Bismarck (Lenbach kopiatuz)». Garai hartakoa da, halaber, bere lehengusu urruneko Oscar Wittensteinekin (1879-1918) adiskidetasuna. Batxilergoaren ostean, negozioak ikasten hasi zen.
Lehen Mundu Gerra ostean, Erbslöh Munichera itzuli zen. 1920an, N.K.V.M desegin zuen. 1919ko irailean, bere emaztearekin batera, Westfaliara bidaia bat egin zuen, non eliza eta museoetan santuak, gurutziltzatuak eta Madonnak marraztu zituen. 1920ko hamarkadaren hasieran, Objektibotasun Berrira jo zuen, pintura espresionistaren aurkako erreakzioa, emozioz kargatua.

## Obra aukeratua

Erbslöhen lana oso zabala da. Hemen bakarrik ezagunenak bilduko ditugu:
* Stilleben, 1908
* Akt mit Strumpfband, 1909
* Mädchen mit rotem Rock (Gona gorridun emakume gaztea), 1910
* Tennisplatz, 1910
* Blumenstrauß, 1910
* Brannenburg, 1911
* Sommer, 1911
* Haus im Garten, 1912
* Schwebebahn, 1912
* Desenberg, 1915
* Kirchdorf, 1921
* Die tanzenden Bäume, 1921
* Positano, 1923
* Kamelie, 1924

## Kanpo estekak

* Datuak: Q361407
* Multimedia: Adolf Erbslöh / Q361407
# Adolf Erik Nordenskiöld

Adolf Erik Nordenskiöld (Helsinki, 1832ko azaroaren 18a - Dalbjö, 1901eko abuztuaren 12a) suediar jatorriko finlandiar esploratzailea eta naturalista izan zen. Artikoa esploratu eta Zembla Berria eta Siberiako itsasaldeak ikertu zituen. Ipar-ekialdeko Pasaia itsastatu zuen lehenbizikoa izan zen.

## Bizitza

Finlandian jaio zen baina arrazoi politikoak zirela eta, Suediara erbesteratu behar izan zuen. Irakaslea izan zen Stockholmen. 1858an eta 1861ean Artikora egindako bi espediziotan parte hartu zuen. 1864an eta 1868an Svalbard uharteetara zihoazen espedizioak antolatu zituen, bide horretatik iparburura iritsiko zelakoan; ez zen heldu baina garrantzi handiko aurkikuntza zientifikoak egin zituen. 1870ean Groenlandiako mendebaldeko kostaldea ikertu zuen. 1875ean Jenisei ibaiaren bokaleraino iritsi zen eta Europaren eta Errusiaren arteko merkataritzarako bide berri bat aurkitu zuen. Harrezkero haren helburu nagusia ipar-ekialdeko igarobidea aurkitzea izan zen. 1878an Göteborgetik irten zen Vega izeneko itsasontzian, Txeliuskin lurmuturra iragan eta Lena ibaiaren bokalera iritsi zen; Ekialdeko lurmuturra atzean utzi eta Japoniara iritsi zen. Suezko kanaletik itzuli zen Europara.
1880ean "Vega"n egindako bidaldia izeneko liburua argitaratu zuen. Faksimile-bildumak eta mapa zaharrei buruzko ikerketak ere argitaratu zituen: Facsimil Atlas (1889) eta Periphus (1897).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Nils Adolf Erik, Baron Nordenskiold 1911encyclopedia.org

## Kanpo estekak

* (Ingelesez) Baron Nils A(dolf) E(rik) Nordenskiöld (1832-1901) Pegasos
* Datuak: Q156749
* Multimedia: Adolf Erik Nordenskiöld / Q156749
* Espezieak: Nils Adolf Erik Nordenskiöld
# Adolf Christian

Adolf Christian (Viena, 1934ko ekainaren 3a - ib., 1999ko uztailaren 8a), austriar txirrindularia izan zen. Bere herrialdeko txirrindulari bakarra da Frantziako Tourreko podiumean.

## Palmaresa

1953
* 3. Austriako Itzulian
1954
* Austriako Txapelketa.
* Austriako Itzulia eta etapa bat.
* Viena-Rabenstein-Gresten-Viena.
1955
* 2. Austriako Itzulian eta bi etapa.
* Viena-Rabenstein-Gresten-Vienako etapa bat.
1956
* Viena-Rabenstein-Gresten-Viena.
* Austriako Txapelketa.
* Austriako Itzuliko etapa bat.
1957
* 3. Frantziako Tourrean.
1962
* 2. Austriako Itzulian eta etapa bat.
* Hungriako Tourra eta etapa bat.

## Kanpo estekak

Adolf Christian - ProCyclingStats
* Datuak: Q361165
# Adolf Hitler Uunona

Adolf Hitler Uunona Namibiako politikari bat da, Ompundja hauteskunde barrutiko hautetsi aukeratu zutena 2020ko azaroan. SWAPO alderdiko kidea da eta apartheidren aurkako borrokalaria izan da.
Adolf Hitlerren izena jarri zioten.

## Erreferentziak

* ↑ (Ingelesez) «Namibia: Man named after Adolf Hitler wins local election» BBC News 2020-12-03 (Noiz kontsultatua: 2020-12-03).

## Kanpo estekak

* Datuak: Q103769177
* Multimedia: Adolf Hitler Uunona / Q103769177
# Adar (argipena)

Adar hitzak hainbat adiera ditu:
* adarra, zuhaitz baten enborra banatzen den ataletako bakoitza;
* adarra, animalia batzuek burualdean duten hezurrezko luzakina;
* adarra, oinetakoak janzten laguntzeko tresna;
* deiadarra, adarra zulatu eta hustuz egiten den soinu-tresna tradizionala;
* adar ingelesa, musika-tresna.

## Ikus, gainera

* Adarra, Gipuzkoako ipar-ekialdeko mendia.
# Adar (musika-tresna)

Adar musika-trensa honakoa izan daiteke:
* Deiadar, antzinarotik erabilitako aerofono sinplea.
* Adar ingeles, instrumentu konplexua.
# Adar Friedmann

Adar Friedmann (2006ko uztailaren 18a) gimnasta erritmiko israeldarra da. Taldeka aparatu guztietan urrea irabazi zuen 2022ko Europako Txapelketan, eta proba berean zilarrezko domina 2022ko Munduko Txapelketan. Israelekin 2024ko Parisko Olinpiar Jokoetan, emakumezkoen talde erritmikoan zilarrezko domina irabazi zuen.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 02 ! | Taldeka aparatu guztiak |
| Munduko Txapelketak ||||
| Urtea | Lekua | Domina | Proba |
| 2022 | Sofia | 02 ! | Taldeka aparatu guztiak |
| 2022 | Sofia | 02 ! | 5 uztail |
| 2023 | Valentzia | 01 ! | Taldeka aparatu guztiak |
| 2023 | Valentzia | 01 ! | 3 zinta + 2 pilota |

## Erreferentziak

* ↑ «FRIEDMANN Adar - FIG Athlete Profile» www.gymnastics.sport.
# Adar (animalia)

Adarrak animalia batzuek burualdean duten hezurrezko luzakina da, kopeta-hezurretik ernetzen dena. Adarkizko zorro batez estaliak izaten dira; era honetako adarrak betirako izaten dira, puskatzen badira berriro hazi badaitezke ere. Oreinengan eta mota bereko abereengan ez dago adarkizko zorrorik eta hezur apofisia larruz estalita dago; mota honetako adarrak urtero erortzen eta berritzen dira. Hainbat eratako tankerak dituzte.

### Etimologia

Aitzineuskara zaharrez: *dar ⇒ *da-dar Joseba Lakarraren ikerketen arabera.

## Sailkapenak adarren arabera

* Tragulidae: Adarrik gabe.
* Antilocapridae: Puntan bukatzen diren adarrak.
* Giraffidae: Azal iledunez estalitako hezur-protuberantziak.
* Cervidae: Oreinen adajea. Ez dira benetako adarrak; hezurrez eginak daude baina ez dira iraunkorrak, erortzen baitira, eta urtero berriro ateratzen dira.
* Moschidae: Orein musketadunek ez dute adarrik, letaginak baizik.
* Bovidae: Keratinaz osatutako kono-formako kiribildutako adar dira.

## Erreferentziak

* ↑ Lur entziklopedietatik hartua.
* ↑ Joseba Lakarra: (2005) «Protovasco, munda y otros: Reconstrucción interna y tipología holística diacrónica», in Oihenart. Cuadernos de Lengua y Literatura, Lehen Euskal-Erromantze Linguistika Jardunaldiak, Eusko Ikaskuntza, Donostia.

## Ikus, gainera

* Adar musika-tresna
* Adarbakar

## Kanpo estekak

* Datuak: Q65284752
# Adar (zuhaitza)

Zuhaitz adarra hostoak hazten diren zuhaitzaren zatia da. Zuhaitz edo zuhaixka baten erdiko enborrari lotutako zurezko egitura bat da. Adarrak, horizontalki, bertikalki edo diagonalki haz daitezke, azken hau, zuhaitz adar gehienek dutena den arren.
Adarrak dira inausketan mozten diren zuhaitzaren zatiak, beste xede batzuen artean, fruitu ekoizpena gehitzeko.
Neguan, zuhaitz hostoerorkorrak bereiz daitezke, euren adarrak luzetara mozten dira.
Adar bat hegaleko habe baten antzera, indarrik gehiena bere oinarrian bilduz tolesten da. Hala ere, ez da apurtzen, bere pisua ez baita horretarako adina. Baina, gainkarga batek, animalia baten pisua edo haizearen indarra kasu, adarra apurtzea eragin dezake tentsio mekaniko zehatz bat gainditu ondoren.

## Etimologia

Aitzineuskara zaharrez: *dar ⇒ *da-dar Joseba Lakarraren ikerketen arabera.

## Erreferentziak

* ↑ Joseba Lakarra (2005) "Protovasco, munda y otros: Reconstrucción interna y tipología holística diacrónica", in "Oihenart. Cuadernos de Lengua y Literatura", "I Jornadas de Lingüística Vasco-Románica", Eusko Ikaskuntza, Donostia.

## Kanpo estekak

* Datuak: Q2923673
* Multimedia: Branches / Q2923673
# Adar Berde

Adar Berde (komantxeeraz: Tavibo Naritgant; gaztelaniaz: Cuerno Verde; ? - 1779ko irailaren 3a) komantxeen buruzagia izan zen.
Espainiarrak borrokatu zituen. 1777an Espainia Berriko erregeordeak Mexiko Berriko gobernadore izendatu zuen Juan Bautista Anza. 1779an komantxeen aurkako zigor espedizio bat zuzendu zuen eta, gaur egungo Pueblotik (Colorado) hurbil, Adar Berde buruzagia hil zuten.

## Erreferentziak

* ↑ Euskaltzaindia. (PDF) 189. arauaː Amerindiar buruzagien izenak. .
* Datuak: Q5192605
* Multimedia: Cuerno Verde / Q5192605
# Adar asintotiko erraldoi

Adar asintotiko erraldoia (RAG, ingelesez: asymptotic giant branch) masa ertaineko (0,5 eta 9 edo 10 eguzki masa) izar guztiek euren bizitzaren amaieran izaten duten izar eboluzioaren periodo bat da. Izar batek bere nukleoko hidrogeno guztia agortzen duenean, hau uzkurtu egiten da bere tenperatura handitzen den bitartean, bere kanpo geruzak hedatu eta hoztea eragiten duena. Hala, izarra erraldoi gorri bihurtzen da.
Une jakin batean, nukleoan tenperatura 3x10$^8$ kelvinera iristen denean, helioa erretzen hasten da. Honek, izarraren argitasuna gutxitu eta uzkurtzea eragiten du: hori da pilaketa gorria deritzon fasea (metaltasun handiko izarrak) edo adar horizontala (metaltasun txikiko izarrak). Behin nukleoan helioa agortzen denean, izarra berriz eskuinera eta gora mugitzen da Hertzsprung-Russell diagraman. Bere ibilbidea aurretik erraldoi gorri bezala jarraitu zuenarekin ia lerrokatua dago. Hortik adar asintotiko erraldoi izena.
Adar asintotiko erraldoi fasea bi zatitan banatzen da. Goiztiarra eta pultsu termikoduna. Zati goiztiarrean energia iturri nagusia helioaren fusioa da, berriz egoera endekatuan dagoen karbono eta oxigenozko nukleo hil baten inguruko geruza baten. Fase honetan zehar izarra zenbait unitate astronomikoko tamaina erraldoira iritsi arte hoztu eta puzten da. Bere inguruan planetarik egonez gero, izarrak hauek xurga ditzake. Inguruko geruzako helioa agortzen denean hasten da pultsu termikodun zatia. Hor, izarrak bere energia are kanporago dagoen geruza batean hidrogenoa helioan fusionatzetik lortzen du. Hala ere, 10.000 edo 100.000 urtetik behin, helio erretze geruza berriz pizten da eta hidrogenoarena pizten da, heliozko flasha bezala ezagutzen den prozesu bat. Flash hauek denbora erlatiboki gutxi irauten dute, baina izarraren barne egituran ezegonkortasun handia sortzea lortzen dute. Ezegonkortasun horren ondorio bezala, dragatzea deritzon prozesu bat hasten da, non nukleoan birprozesatutako materiala izarraren azalera bidaltzen den. Hala, izar horiek euren azalean s prozesuaren produktuak erakusten dituzte, horien artean teknezioa (hau da elementu hau ikus daitekeen naturako toki urrietako bat eta isotopo egonkorrik ez duena). Pultsu termikoekin lotutako jarraikako dragatzeen ondorio bezala izarra karbonozko izar bihur daiteke.

## Kanpo estekak

* Datuak: Q50089
# Adar horizontal

Adar horizontala (AH, ingelesez horizontal branch, masa ertaineko (0,5 eta 9-10 eguzki masa arteko masadunak) eta metaltasun txikiko izarren eboluzioko fase berantiarretako bat da. Fase honek bere izena izarrak, erabilitako kolorea V-R edo B-V den eta magnitudea V den kolore-magnitude diagrama baten modu ia horizontalean banatzen direlako jasotzen du, hau da, izar hauen magnitude bisuala ia iraunkorra da, baina zuritik gorrira joan daitezkeen koloreekin. Adar horizontaleko izarrik beroenak sekuentzia nagusitik gertu daude, hotzenak erraldoi gorrien adarretik gertu dauden bitartean. Adar horizontaleko izarren magnitude bisual absolutua 0,0 eta 1,0 artekoa da, euren argitasuna gure eguzkiarena baino 50 aldiz handiagoa delarik.
Izar baten eboluzioko fase honetan izarrak bere nukleoan helioa erretzen du, eta fase honen aurretik erraldoi gorri fasea du (non hidrogenoa erretzen den heliozko nukleo inerte baten inguruko geruza baten). Alderatu hau sekuentzia nagusiko fasearekin, non hidrogenoa erretzen den nukleoan.
Adar horizontaleko izarren batzuk RR Lyrae izar aldakorrak dira, egun bat inguruko orbita periodoa izateagatik bereizten direnak. Aipaturiko izar hauek Esne Bidean eta gertuko galaxietan objektuetara dagoen distantzia neurtzeko erabiltzen dira.

## Ikus, gainera

* Izar eboluzio
* Izar
* Pilaketa gorri
* Alfa-hirukoitz prozesua

## Kanpo estekak

* Datuak: Q50076
# Acanthoplites

Acanthoplites ongi ezagunak diren ammonite izeneko zefalopodoen artean genero fosil bat da. Kretazeoan bizi ziren., hau da, orain dela 145 milioi urtetik 66 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q3726728
# Al Wakrah (udalerria)

Al Wakrah (arabieraz: بلدية الوكرة‎, Baladīyat al-Wakrah) Qatarko zortzi udalerrietako (baladiyah) bat da. Udalerriburua Al Wakrah hiria da.

## Klima

Datu klimatikoak (Mesaieed) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 20 | 22 | 25 | 30 | 36 | 38 | 38 | 37 | 34 | 32 | 27 | 20 | 29.9 |
| Batez besteko tenperatura minimoa (°C) | 11 | 12 | 15 | 18 | 23 | 25 | 26 | 27 | 24 | 21 | 17 | 11 | 19.2 |
| Pilatutako prezipitazioa (mm) | 10 | 2 | 2.5 | 6 | 1 | 0 | 0 | 0 | 0 | 0.5 | 13.5 | 24 | 59.5 |
| Hezetasuna (%) | 69 | 66 | 55 | 51 | 43 | 41 | 48 | 62 | 60 | 64 | 65 | 70 | 57.8 |
| Iturria: Qatar Statistics Authority ||||||||||||||

## Banaketa administratiboa

| Eremua | Herria(k) | Azalera (km²) | Biztanleria (2015) |
| 90 | Al Wakrah | 75,8 | 87.970 |
| 91 | Al Thumama Al Wukair Al Mashaf | 203,4 | 165.214 |
| 92 | Mesaieed | 133,2 | 37.548 |
| 93 | Mesaieed Eremu Industriala | 60,7 | 106 |
| 94 | Shagra | 497,2 | 4.714 |
| 95 | Al Kharrara | 902,4 | 3.478 |
| 98 | Khawr al Udayd | 705 | 7 |
| Udalerria | Udalerria | 2.577,7 | 299.037 |
Gainera, bere barnean honakoak ere badaude:
* Abu Sulba (arabieraz: بو صلبة‎)
* Al Afja Mesaieed (arabieraz: العفجة مسيعيد‎)
* Barwa Al Baraha (arabieraz: بروة البراحة‎)
* Birkat Al Awamer (arabieraz: بركة العوامر‎)
* Muaither Al Wukair (arabieraz: معيذر الوكير‎)
* Ras Abu Fontas (arabieraz: راس بو فنطاس‎)
* Traina (arabieraz: ترينة‎)
* Umm Al Houl (arabieraz: ام الحول‎)
* Umm Besher (arabieraz: ام بشر‎)
* Wadi Aba Seleel (arabieraz: وادي ابا الصليل‎)
* Wadi Jallal (arabieraz: وادي جلال‎)

## Erreferentzia

* ↑ (Ingelesez) Qatar Statistics Authority. Temperature/Humidity/Rainfall. .
* ↑ (Ingelesez) Ministry of Development Planning and Statistics. (2010). Qatar Development Atlas - Part 1. , 10 or..

## Kanpo estekak

* Datuak: Q22811096
# Al Wusta (Oman)

Al Wusta (arabieraz: الوسطى‎) Omango 11 gobernoratoetako (muhafazah) bat da. 2011 arte eskualdea zen (mintaqah). 79.700 kilometro koadroko eremua hartzen du, eta 42.111 biztanle zituen 2010ean. Hiririk garrantzitsuena Haima da.

## Barrutiak

Eskualde honen barnean 4 barruti (wilayat) daude:
* Haima
* Duqm
* Mahout
* Al Jazer.

## Erreferentzia

* ↑ Governorates of Sultanate Of Oman. Ministry of Information, omanet.om (Noiz kontsultatua: 2018-8-18).

## Kanpo estekak

* Datuak: Q958518
* Multimedia: Al-Wusta Governorate, Oman / Q958518
# Al Wahat

Al Wahat Libiako muhafazatetako bat da. 108.670 kilometro koadro ditu eta 29.257 biztanle zituen 2003an.

## Kanpo estekak

* Datuak: Q26000
# Al Wakrah

Al Wakrah (arabieraz: الوكرة‎) Qatarko hiria da, izen bereko udalerriko hiriburua dena. Persiar golkoko kostaldean kokaturik, herrialdeko bigarren hiririk populatuena eta hirugarren handiena da.

## Historia

Ebidentzia arkeologiko ugarien ondorioz, Al Wakrah Qatarreko lehen hirigunea izan zela baieztatu zuten. Hiria perla-ekoizle ospetsua izan zen historikoki. 1783tik 1868ra bitartean, Qatarreko matxinada, Bahrain-Abu Dabi aliantzaren menderatzearen aurka, garai hartan, Al Wakrah hiri gaztea bonbardatu eta suntsitu zuen aliantzaren armadak, desagertarazi arte.
Otomandar Inperioaren garaian, agintariek hiria berreraiki zuten, zaintza postu bezala erabilia izateko, tokiko biztanleriaren eta otomandar armadako tropen arteko etengabeko marruskadurak, arabiar penintsula anexionatzeko asmoa zuten britainiar espediziokideen pixkanakako sarrera bultzatuz.
Otomandar Inperioaren zatiketaren ondoren, Arabiar penintsulako britainiar okupazio gobernuak Afrikatik zetozen esklaboak Al Wakrah portuaren bidez lekualdatu zituen. Bertatik, mila eta bi mila esklabo artean sartu zituzten Ekialde Hurbilean.
Qatarren independentziak Europa eta Ipar Amerikako merkatuetara perlak esportatzeko portu gisa kokatzea ahalbidetu zion hiriari.

## Klima

Datu klimatikoak (Al Wakrah) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 22 | 23 | 27 | 32 | 38 | 41 | 42 | 41 | 39 | 35 | 30 | 24 | 32.8 |
| Batez besteko tenperatura minimoa (°C) | 13 | 14 | 17 | 21 | 25 | 28 | 29 | 29 | 27 | 23 | 20 | 15 | 21.8 |
| Pilatutako prezipitazioa (mm) | 12.7 | 17.8 | 15.2 | 7.6 | 2.5 | 0 | 0 | 0 | 0 | 0 | 2.5 | 12.7 | 71 |
| Iturria: weather.com ||||||||||||||

## Herri eta hiri senidetuak

* Ramsar (Mazandaran) (Iran) (2010)
* Djougou (Benin) (2014)

## Erreferentziak

* ↑ Jaidah, Ibrahim; Bourennane, Malika (2010). The History of Qatari Architecture 1800-1950. Skira. p. 28. ISBN 978-8861307933.
* ↑ Oman, UAE & Arabian Peninsula.
* ↑ A collection of treaties, engagements and sanads relating to India and neighbouring countries [... Vol XI containing the treaties, & c., relating to Aden and the south western coast of Arabia, the Arab principalities in the Persian Gulf, Muscat (Oman), Baluchistan and the North-West Frontier Province' [113v] (235/822).]
* ↑ 'File 19/243 IV Zubarah' [8r (15/322).]
* ↑ Kurşun, Zekeriya (2002). The Ottomans in Qatar : a history of Anglo-Ottoman conflicts in the Persian Gulf. Istanbul : Isis Press. p. 16. ISBN 9789754282139.
* ↑ 'Gazetteer of the Persian Gulf. Vol I. Historical. Part IA & IB. J G Lorimer. 1915' [831 (986/1782).]
* ↑ The Persian Gulf Pilot: Comprising the Persian Gulf, Gulf of Omán; and Makran Coast.
* ↑ 'Administration Reports 1905-1910' [147r (298/616).]
* ↑ 'Administration Reports 1905-1910' [201r (406/616).]
* ↑ 'PERSIAN GULF AND GULF OF OMAN. RESOURCES AND COAST DEFENCES.' [18 (24/114).]
* ↑ (Ingelesez) «Al Wakrah, Qatar Weather» The Weather Channel.

## Kanpo estekak

* Datuak: Q310893
* Multimedia: Al Wakrah / Q310893
# Al Wusta

al-Wusta edo al-Awsad (arabieraz: الوسطى، الاوسط‎, zentrua) izenarekin honako eskualdeak ezagutzen ditugu:
* Al Wusta, Bahreingo eskualdea.
* Al Wusta, Omango eskualdea.
* Nilo Urdina, Sudango estatua.
# Al Yaqoub Tower

Al Yaqoub Tower (arabieraz: بن يعقوب برج), Arabiar Emirerri Batuetako Dubai hirian eraikitzen ari den etxe orratz bat da. 330 metro eta 72 solairu dauzka eta 2009an amaitzea espero bazen ere, 2008an krisialdi ekonomikoak Dubain eragindako higiezinen jaitsiera handia dela eta, eraikuntza lanak geldirik egon ziren 2010era arte.
Adnan Z Saffarini arkitektoak diseinatu zuen eta Sheikh Zayed kalearen alde batean dago kokatua.

## Ikus, gainera

* Sheikh Zayed kalea
* Dubaiko etxe orratzik garaienen zerrenda

## Kanpo estekak

* (Ingelesez) Al Yaqoub Group enpresaren webgunea.
* Datuak: Q1808295
* Multimedia: Al Yaquob Tower / Q1808295